Anu Komsi

Anu Katariina Komsi (s. 9. tammikuuta 1967 Kokkola) on suomalainen sopraanolaulaja. Hän on Kokkolan oopperayhdistyksen perustajia.

Komsi sai diplomin Sibelius-Akatemiasta ja piti ensikonserttinsa vuonna 1993. Hänellä on ollut kiinnitys muun muassa Bremenin oopperaan vuosina 1994–1998. Hänet tunnetaan varsinkin nykysäveltäjien, kuten György Kurtágin, Esa-Pekka Salosen ja Kaija Saariahon teosten tulkinnoistaan. Hänellä on laaja repertuaari, yli 40 roolia renessanssista nykymusiikkiin. Komsi on opiskellut myös viulunsoittoa ja esiintynyt viulistina.

Anu Komsin kaksossisko on sellisti ja sopraano Piia Komsi. Anu Komsin puoliso on kapellimestari Sakari Oramo.

Elämä ja ura 
Anu Komsi on yksi Suomen kansainvälisimpiä koloratuurisopraanotähtiä, joka on saavuttanut mainetta maailman oopperataloissa ja merkittävillä konserttilavoilla täydellisen muusikkouden sisäistäneenä taitavana laulajana. Solistina ja kamarimuusikkona hänen ohjelmistonsa ulottuu renessanssista proge-jazzin kautta tuoreimpaan nykymusiikkiin ja yli 50 oopperaroolin repertoaarissa on useita kiitettyjä rooleja kuten Lulu, Zerbinetta, Nannetta, Olympia, Micaela, Gilda, John Zornin Machine de Léttre.

George Benjamin kirjoitti oopperansa Into the Little Hill sopraanoroolin erityisesti Komsille. Kaija Saariaho on kirjoittanut Komsille Leino-laulusarjan ja uusimpana Saarikoski-laulun ”Luonnon kasvot”. Leino-laulujen levytys toi 2013 Gramophone-levypalkinnon. Morton Feldmanin Neither-oopperan esitys vuoden 2011 Salzburgin Musiikkijuhlilla oli suuri arvostelumenestys. Kevätkaudella 2013 Komsi lauloi titteliroolin Peter Eötvösin oopperassa Lady Sarashina Varsovan kansallisoopperassa ja kaudella 2014 Baselin Teatterissa Komsi lauloi Heinz Holligerin Lumikki-oopperan titteliroolin saaden eurooppalaisessa mediassa loistavia arvioita – muun muassa Frankfurter Allgemeinen mukaan ”Lumikki laulaa fenomenaalisesti”.

Komsi on esiintynyt lukuisten johtavien orkestereiden solistina kuten Berliinin filharmonikot, Berliinin Saksalainen sinfoniaorkesteri, Wienin Sinfonikot ja Wienin RSO, New Yorkin filharmonikot, BBC Sinfoniaorkesteri Lontoo, Baijerin radion sinfoniaorkesteri München, Birminghamin Sinfoniaorkesteri, Euroopan Kamariorkesteri, Los Angelesin filharmonikot, San Franciscon sinfoniaorkesteri, Mahler Chamber Orchestra, Stuttgartin radion sinfoniaorkesteri SWR, Ensemble Modern, London Sinfonietta, Ensemble Intercontemporain, Musikfabrik Köln, Keski-Pohjanmaan kamariorkesteri, Lahden orkesteri, Suomen RSO ja HKO.

Hän on työskennellyt maailmankuulujen kapellimestareiden kuten Sir Roger Norrington, Esa-Pekka Salonen, Allan Gilbert, Franz Welser-Möst, Oliver Knussen, Jukka-Pekka Saraste, Sakari Oramo, Peter Eötvös, Heinz Holliger, George Benjamin, Rudolf Barshai, Michael Boder kanssa.

Komsi toimi 2004–2018 perustamansa Kokkolan Oopperan taiteellisena johtajana suunnitellen festivaali- ja kiertueteoksia. Kokkolan Oopperakesä pääsi 2012 arvostetun saksalaisen Opernwelt-lehden kansikuvaksi ja saman lehden festivaalieditioissa vuosina 2014 ja 2015 Kokkolan Oopperakesä oli jälleen focuksessa. Komsi on toiminut myös ohjaajana muutamissa oopperateoksissa, tuoreimpana viime kesänä Kokkolassa esitetty Kurt Weilin harvinaisuus “Der Silbersee”. Duoyhteistyö Marzi Nymanin kanssa jatkuu laulu-urut kokoonpanossa monipuolisella ja improvisatorisella ohjelmistolla niin kuin myös yhteistyö Petri Niemisen kanssa jazzin suunnalla.

Komsilla on kiinnityksiä muun muassa Suomessa Helsingin Musiikkitalossa RSO syksyllä 2016 / Magnus Lindbergin Accused Suomen ensiesitys, New Yorkin Filharmonikot keväällä 2017 / Salonen: Wing on Wing, Kurtagin Kafka-fragmenttien esityksiä Isabelle Faustin kanssa mm. Salzburgin musiikkijuhlilla ja Rheingaun musiikkijuhlilla 2016 ja saman teoksen parissa Patricia Kopatschinskajan kanssa Lontoon Royal Festival Hallissa ja Hampurin konserttitalossa 2016.

Vuonna 2020 Komsille myönnettiin Madetoja-palkinto suomalaisen nykymusiikin esittämisestä ja edistämisestä. Hän on tilannut ja kantaesittänyt lukuisia teoksia suomalaisilta säveltäjiltä. Laulutaiteen hyväksi tekemästään työstä Suomessa ja ulkomailla Komsille myönnettiin 2021 Erik Bergman -palkinto, jonka suuruus oli 30 000 euroa.

Levytyksiä 
Komsi on levyttänyt Mahlerin 4. sinfonian Sir Roger Norringtonin ja SWR Stuttgart RSOn kanssa Hännslerlevymerkille. Komsin viimeisimmät levytykset Being Beauteous/Alba ja Coloratura/BIS, Aarre Merikannon Echo/Alba ja The Brightest matter/Alba, Ahti Karjalainen-elämä, Kekkonen ja teot/ALBA ovat saaneet erinomaisia arvioita kansainvälisessä ja kotimaisessa lehdistössä.

Ondine-merkille hän on levyttänyt muun muassa Kaija Saariahon teoksia.

Oopperatalot, Oopperafestivaalit 
 Frankfurt Oper 1993/2007/2008
 Opera National Paris Bastilj 2006
 Bremen 1994-1998
 Stuttgart State Opera 2004
 New York City Opera 2011
 New York Lincoln Center Festival 2007
 Vienna Spring Festival 2007
 Finnish National Opera 1992-2009
 T&M Paris 2004-2007
 Casa da Musica Porto 2004
 MITO festival Milano-Torino 2008
 Salzburg Festival 2011
 Warsowie National Opera 2013
 Basel Theater 2014
 Kokkola Opera Summer 2006-2015
 Hannover State Opera- Leipzig Opera- Lübeck Opera-München Gärtnerplatz-Braunschweig State Opera-Münster guest performances 1994-98 with Olympia, Zerbinetta, Lulu.
 1) the Vienna Musikverein, Berlin Philharmonie, Royal Albert Hall, Barbican, Walt Disney Hall and Avery Fisher New York, Salle Pleyel, Chatelet, Stockholm Concert House, Rom Santa Cecilia
 2) Lulu, Zerbinetta, Nannetta, Gilda and Ligeti’s Aventures & Nouvelles Aventures & Mysteries of Macabres, Dillon’s Philomela, Micaela, The Queen of Night
 3) The Berlin Philharmonic, Los Angeles Philharmonic, Vienna Symphony, San Francisco Symphony Orchestra, New York Philharmonic, Rotterdam Philharmonic, Birmingham Symphony Orchestra, the SWR Stuttgart, London Sinfonietta, the Ensemble Modern, Ensemble Intercontemporain, Avanti!
 4) Sir Roger Norrington, Esa-Pekka Salonen, Franz Welser-Möst, Jukka-Pekka Saraste, Sakari Oramo, Peter Eötvös, Heinz Holliger, Allan Gilbert, Oliver Knussen, Jukka-Pekka Saraste, Peter Eötvös and George Benjamin

Lähteet 
Virtamo, Keijo (toim.): Otavan musiikkitieto, 1997

Viitteet 

Suomalaiset sopraanot
Vuonna 1967 syntyneet
Elävät henkilöt